
Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr. 70/2011 privind măsurile de protecţie socială în perioada sezonului rece, trimis Comisiei pentru muncă şi protecţie socială şi Comisiei pentru administraţie publică, amenajarea teritoriului şi echilibru ecologic, pentru examinare pe fond, în procedură de urgenţă, cu adresa nr. PLx 555/2011 din 24 octombrie 2011.


VICEPREŞEDINTE, 



PREŞEDINTE,

        Cornel GHIŢĂ                                      Bogdan  CANTARAGIU

RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr. 70/2011 privind măsurile de protecţie socială în perioada sezonului rece
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi Comisia pentru administraţie publică, amenajarea teritoriului şi protecţie socială au fost sesizate, prin adresa nr. PLx 555/2011 din 24 octombrie 2011, cu dezbaterea pe fond în procedură de urgenţă a proiectului de Lege pentru aprobarea Ordonanţei de urgenţă a Guvernului nr. 70/2011 privind măsurile de protecţie socială în perioada sezonului rece.
La întocmirea prezentului raport, în conformitate cu art.97 din Regulamentul Camerei Deputaţilor, comisiile au avut în vedere: 

· avizul favorabil al Consiliului Legislativ (nr.943/31.08.2011)
· avizul favorabil al Comisiei juridice, de disciplină şi imunităţi (nr.31/970/01.11.2011).
· avizul favorabil al Comisiei pentru buget, finanţe şi bănci (nr. 22/449/08.11.2011)
· avizul favorabil al Comisiei pentru industrii şi servicii (nr.23/324/01.11.2011).


Proiectul de lege are ca obiect de reglementare modificarea cuantumului ajutoarelor de încălzire în sensul stabilirii limitei maxime a veniturilor până la care o persoană sau o familie poate beneficia de ajutoare de încălzire pe perioada sezonului rece, precum şi stabilirea modalităţilor de facturare a energiei termice şi de plată a facturii.
Comisiile propun Plenului Camerei Deputaţilor adoptarea proiectului de lege în forma prezentată de Senat, având în vedere necesitatea impunerii unor măsuri de protecţie a populaţiei vulnerabile în condiţiile în care eliminarea treptată a compensărilor acordate de la bugetul de stat va conduce la o majorare a preţului energiei termice furnizată populaţiei şi deci la o cheltuială mai mare din partea bugetelor familiilor.
În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut  proiectul de lege  în şedinţe separate. 
Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege mai sus menţionat în şedinţa din 8 noiembrie 2011, fiind prezenţi 23 de deputaţi din totalul de 28 membri ai comisiei şi au hotărât, cu unanimitate de voturi, adoptarea proiectului de lege în forma prezentată de Senat.
Membrii Comisiei pentru muncă şi protecţie socială au examinat proiectul de lege în şedinţele din data de 6 martie 2012 şi 28 martie 2012. În urma finalizării dezbaterilor din data de 28 martie, au fost prezenţi 13 membri din totalul de 25 membri şi au hotărât cu unanimitate de voturi adoptarea proiectului de lege în forma prezentată de Senat. 
În conformitate cu dispoziţiile art. 55 din Regulamentul Camerei Deputaţilor, la dezbaterea  proiectului de lege  din cadrul Comisiei pentru muncă şi protecţie socială din data de 6 martie a.c. a participat doamna Mihaela Grecu director în cadrul Ministerului Muncii, Familiei şi Protecţiei Sociale.

Proiectul de lege a fost adoptat de Senat în şedinţa din 12 octombrie 2011.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În raport de obiectul şi conţinutul reglementării, proiectul de lege face parte din categoria legilor ordinare.

VICEPREŞEDINTE,



PREŞEDINTE,

Cornel  GHIŢĂ




Bogdan CANTARAGIU

SECRETAR,





SECRETAR,



KEREKES Karoly



Gheorghe CIOCAN

Şef serviciu Elena Mesaroş



Şef serviciu Sofia Chelaru


Întocmit,







Consilier parlamentar Monica Rallu Curta


Expert parlamentar Nicoleta Toma

